
Narva Vanalinna linnaosa üldplaneeringu koostamise algatamine
1. Asjaolud ja menetlemise käik

Vanalinna linnaosa üldplaneeringu algatamise ettepaneku esitab Narva LV Arhitektuuri- ja Linnaplaneerimise Amet. 

Üldplaneeringu kehtestamise tulemusena saab taas hakata tegelema piirkonnas aktiivse arendustegevuse ja detailplaneeringute teostamisega. Linnaosa üldplaneering on kindel seadusandlik raam kõigile selles piirkonnas tegutseda soovijatele ning see sisaldab reegleid tulevase arengusuundade kohta. Detailplaneeringute valmimisel on võimalik kaasata piirkonna ehitustegevusse investoreid ning võimalus luua soodsat pinnast investeeringuteks.


Käesoleval hetkel on antud piirkond planeerimise ja ehitamise seisukohalt äärmiselt delikaatne sõjas puruks pommitatud vanalinna asukoha tõttu. Ehkki nõukogude ajal ehitati sellele alale tüüpelamuid, on palju alast seniajani täis ehitamata, muuhulgas ka raekoja ja Narva jõe vahelised kvartalid. 

Planeeritava ala pindala on ca 45,8 ha. 
Planeeritava maa-ala piir on määratud vastavalt asendiskeemile lisa 1 ja planeeringuala kontaktala on määratud vastavalt lisa 2.
Lähteülesanne on kooskõlastatud:

· Muinsuskaitseametis;

· Ida-Virumaa Keskkonnateenistuses;

· Ida-Viru Maavalitsuses;

· Narva Linna Arenduse ja Ökonoomika Ametis.

Lähteülesande koostajad on:

· Peaarhitekt Anne Hallik;

· Konsultant Agu Külm;
· Konsultant Andres Toode.
2. Õiguslikud alused

Vastavalt Kohaliku omavalitsuse korralduse seaduse § 22 lõike 1 punkti 31 kohaselt on üldplaneeringu algatamine volikogu ainupädevus ja üldplaneering algatatakse Planeerimisseaduse § 8 lõike 1, lõike 2 punkti 2, §12 lõike 5 ning Narva Linnavolikogu 28.09.2006.a. kehtestatud korrale nr 42 „Narva linna arengudokumentide menetlemise kord“ alusel.
Lähteülesande koostamise alused on Planeerimisseadus, Narva linna üldplaneering.

Üldplaneering vormistatakse Keskkonnaministeeriumi poolt välja antud soovituslike tingmärkide alusel (ET-2 0104-0174).

Üldplaneeringu juhtfunktsioonid siduda maakasutuse sihtotstarvetega, mis on toodud Eesti Vabariigi Valitsuse 24. jaanuari 1995.a määruses nr 36 "Katastriüksuse sihtotstarvete liikide ja nende määramise aluste kinnitamine".

Lubatud/keelatud ehitise kasutamise otstarbed määratakse Majandus- ja kommunikatsiooniministri 26. novembri 2002. a määruse nr 10 “Ehitise kasutamise otstarvete loetelu” alusel. 
Planeeringu teksti koostamisel juhinduda EV Planeerimisseaduse terminoloogiast. 

Kehtestatud arengustrateegia ja linnaosa üldplaneering on aluseks edaspidiste detailplaneeringute menetlemisel.
Muud seadustest ja teistest õigusaktidest tulenevad kinnisomandi kitsendused ning nende ulatus. 
3. Narva Linnavolikogu otsus

Algatada Narva Vanalinna linnaosa üldplaneering ning kinnitada planeerimise lähteülesanne nr DP 29-2006
3.1. Üldandmed
Tellija:  Narva LV Arhitektuuri- ja Linnaplaneerimise Amet (2006.a. eelarve).
Planeeringu asukoht:  Narva linn, Vanalinna linnaosa
Lähteülesanne on kehtiv kuni 2 aastat alates otsuse jõustumisest.

3.2
 Taust.


Narva jõe ääres kunagise vanalinna territooriumi hõlmav Narva 
vanalinna linnaosa on atraktiivne ja suure arengupotentsiaaliga 
piirkond. Seda nii soodsa asukoha poolest – piirkond asub linna 
tänaste tõmbekeskuste läheduses ja samaaegselt ka looduslikult 
kaunis kohas jõe kaldal; majanduslikult –võimaliku arengupotentsiaali 
realiseerimine lubab tänast madalseisu arvestades väga suurt 
tulumarginaali; emotsionaalselt – piirkond on Narva ajaloolise keskuse 
asukoht, õitsenguaegse Narva süda.


Vanalinna linnosa arengupotentsiaal on tänaseks realiseerimata 
mitmetel erinevatel põhjustel. Suurim põhjus on see, et Narva linnal 
puudub õiguslik alus reguleerida piirkonna arendustegevust. Puudub 
alus millisel määral territoorium hoonestada, millisel määral tuleb 
arvestada vana ja uue kooslust, millisel määral ja kuidas taastada 
tänavatevõrk, milliseid hooneid taastada, kuidas siduda omavahel uus 
ja vana jne. Samuti on põhjuseks ka linnaosaga seotud 
emotsionaalsed ootused. Vajadus vastata ootusele muudab kõnealuse 
piirkonna arenduse 
äärmiselt delikaatseks ja keeruliseks protsessiks, 
mille tulemuslikkus 
eeldab nii kõnealuse piirkonna ajaloo kui sellest 
välja kasvanud erinevate ootuste tundmist ja nendega arvestamist.


3.2.1
Asukoht ja kujunemine. 


Kõnealune piirkond asub Narva linna idaservas, Narva jõe kõrgel 
kaldaastangul. Linnaosa ala kattub peaaegu üks-ühele Narva 
ajaloolise vanalinna territooriumiga, paiknedes seega kompaktse 
tervikuna alal, mis moodustab selge piirjoonega põhja-
lõunasuunalise ovaali. Linna territooriumi kujunemise 
selliseks tingis 
vajadus ümbritseda linn võimalikult ökonoomselt kaitseehitistega 
(kõige optimaalse pindala ja ümbermõõdu suhtega on ring).


3.2.2
Kujunemine ja ajalugu. 

Narva varasem peamiselt puust hoonestus oli korduvate laastavate tulekahjude tõttu lühiealine, vastupidavamateks objektideks olid üksikud kivist kirikud ja kaitseehitised ning eelkõige tänavavõrk. Narva kasvav tähtsus ida-lääne kaubanduse sõlmpunktina ning sellest tulenev majanduslik jõukus võimaldas pärast järjekordset suurt tulekahju 1659. aastal alustada kivist ühiskondlike hoonete ja elamute ehitamist. Järgneva paarikümne aasta jooksul ehitati välja kivist Narva linn Põhja-Euroopas valitsenud “põhjamaade barokiks” nimetatud stiilis. Just sellel perioodil kerkinud linna peetakse tänapäeval silmas, kui räägitakse Vanast Narvast.


Hilisematel sajanditel muutus linn suuremaks, arenesid linnaosad 
väljaspool kaitserajatisi ning kunagisest baroksest Narva linnast sai 
Narva barokne vanalinn. Vanalinna territooriumil olid muutused 
väikesed, mõned hooned ehitati ümber (Peeter I maja), mõned juurde 
(vanalinna riigikooli hoone), mõnele lisati (purskkaev raekojale) või 
kaotati (Börsihoone torn) üksikuid detaile, kuid põhiosas jäi hoonestus 
samaks. Suurem areng toimus vaid territooriumi põhjaosas, mis lisati 
arendatava piirkonnana keskaegsetes piirides kitsaks jäänud linnale 
17. sajandi lõpus bastionidevöö väljaehitamise käigus. See ala 
hoonestati pärast Põhjasõda 18. sajandil. Kaks ja poolsada aastat 
peaaegu muutumatuna püsinud hoonestus sai rängalt kannatada II 
maailmasõjas, 1944. aasta märtsis toimunud nõukogude lennukite 
pommirünnakus. Nõukogude okupatsioon ei pidanud varemetes 
vanalinna hoonestuse taastamist prioriteetseks ja pärast 10 aastat 
lagunemist lasti varemed 50. aastate keskpaigas maha tõmmata. 
Baroksest Narvast taastati vaid kolme hoonet, Raekoda ning kaks 
elumaja. Lisaks on renoveeritud ka mõned hilisemal ajal ehitatud 
hooned (Vanalinna riigikool, sõjaväe ait Kunstigalerii hooneks, jne). 
Peamiselt hoonestati vanalinna territoorium 50.-60. aastatel 
tüüpprojektidel baseeruvate korterelamutega, mitmed kvartalid jäid ka 
hoonestamata. 
3.2.3
Olemasolev olukord. 

Vanalinna linnaosa tänase ilme kujunemisel on mänginud kõige olulisemat rolli kahe vastandliku seisukoha põrkumine sõjajärgses arendustegevuses. Ühelt poolt sooviti (näiteks Eesti restauraatorid ja arhitektid, Narva sõjaeelne elanikkond) vanalinna võimalikult täielikku ülesehitamist. Teisalt oli aga selleks ajaks kujunenud olukord, kus Narvat hakati kujundama Nõukogude võimu poolt tööstuslinnaks ning kerkivad tehased vajasid oma töölistele suuri korterelamuid. Hoonestama asuti tervet linna territooriumi, kaasa arvatud vanalinna. Selle tulemusel kujunes Narva vanalinna linnaosa ilme eklektiliseks, selle linna hoonestus ebaloogiliseks ja vastuoluliseks. Puudub seos varasema ajaloolise hoonestuse ja sõjajärgsete hoonete mahtude ja kõrguste vahel (rääkimata siis eksterjöörist või kasvõi stiililistest vihjetest), järgitud pole hoonestiku stiililise ühtsuse printsiipi, hoonestatud ja hoonestamata alade suhe ja üksteise suhtes paiknemine on kas juhuslik või siis linnaarendusest erinevaid põhimõtteid järgiv. Mingil moel on järgitud osaliselt vaid sõjaeelset tänavavõrku.


Kas põhjuslik või mitte, kuid on paljutähenduslik, et eklektiline pole 
mitte ainult hoonestus ja linnaosa ilme, vaid ka tähendus ja väärtus 
narvakate hulgas. Ühelt poolt tunnustatakse piirkonda Narva ajaloolise 
keskusena, pidevalt kasvavad ka selles piirkonnas korterite hinnad, 
kuid seda väärtustamist ei ole näha linnaosa välises ilmes. Peaaegu 
puudub ehitus ja renoveerimistegevus, ka nendes valdkondades, mida 
praegune segane seis ei takista (näiteks korterelamute fassaadide 
uuendamine). Tagasihoidlikult on arenenud ka
linnaosa infrastruktuur, 
puuduvad toitlustusasutused. Palju on tühjana 
seisvaid hooneid.

3. 3. Planeeringu eesmärk
Narva vanalinna linnaosa tulevikustrateegia väljatöötamine ja üldplaneeringu rakendamine realiseerib vanalinna linnaosa ajaloolise ja geograafilise potentsiaali ning annab ühtlasi üheselt kehtiva seadusliku raami ehituse- ja arendustegevuse teostamiseks linnaosa territooriumil.

Vanalinna tulevikustrateegia ja üldplaneeringu raames väljatöötatava vanalinna linnaosa strateegiaga:

3.3.1 määratletakse linnaosa soovitud ja realiseerimisele minevad 
arengusuunad ning linnaosa tulevane identiteet, missioon ja 
visioon.

3.3.2 
  sätestatakse Vanalinna arhitektuurse arendustegevuse 


lähteseisukohad ja põhimõtted, sealhulgas ka suhe linnaosa varasemate planeeringute ja hoonestusega.

3.3.3
pakutakse välja lahendid vahendite loomiseks ja leidmiseks 
vanalinna linnaosa arendustegevus teostamiseks.
3.3.4
Vanalinna üldplaneeringu koostamise eesmärgiks on planeeritava ala sees sihtotstarvete määratlemine, ehitusvõimaluse, liikluskorralduse, heakorra ja haljastuse põhimõtete määramine, tehnovõrkude (magistraaltrasside) asukoha määramine ning varustamisega lahendamine.
3.3.5 
luuakse normatiivne raam, mis reguleerib ehitus- ja 
kinnisvaraarendustegevust vanalinna piirkonnas ning tagab 
arendustegevuse vastamise arengustrateegiaga määratletud 
põhimõtetele.
3.3.6  
Vanalinna üldplaneeringuga valmistatakse ette alused ja seatakse tingimused edasiseks detailplaneeringute koostamiseks linnaosa territooriumil. 
3.3.7  
kindlustatakse heast tavast lähtudes võrdsed võimalused kõigile.
3.3.8
Vanalinna linnaosa üldplaneeringu koostamisel tuleb läbi viia 
keskkonnamõju strateegiline hindamine vastavalt 
keskkonnamõju hindamise ja keskkonnajuhtimissüsteemi 
seadusele. Keskkonnamõju strateegilise hindamise tulemused 
kuuluvad arvestamisele linnaosa üldplaneeringu käigus.

3. 4. Narva Vanalinna linnaosa strateegia väljatöötamisel ja 
üldplaneeringu koostamisel tuleb lähtuda muuhulgas 
alljärgnevatest dokumentidest ja seadustest. 

3.4.1
Narva linna üldplaneering (kehtest. 28.11.2001.  Linnavolikogu 

otsusega nr. 92/49).

3.4.2
Narva linna Arengukava.

3.4.3
Narva linna ehitusmäärus.

3.4.4
Linnaosas teostatavad ja kehtivad detailplaneeringud.

3.4.5
Kaardid, materjalid ja fotod Narva vanalinnast enne teist 


maailmasõda.


3.4.6
Vabariigi planeerimis- ja ehitusseadus.


3.4.7
Muinsuskaitseseadus.


3.4.8
Looduskaitseseadus.


3.4.9 
Kaart planeeritava ala piiridega (Lisa 1).

3.4.10
Planeeringuala kontaktala (Lisa 2).
3.4.11
Olemasolevad piirkonna vee- ja kanalisatsiooniskeemid, 
piirkonna tehnovõrkude projektid.
3.4.12
Vabariigi Valitsuse 29.juuni 2006 määrus nr 152 „Ida- Viru 
maakonna kaitsealuste parkide piirid“. 

3.4.13 Vabariigi Valitsuse 5.mai 2005 määrus nr 93 „Hoiualade kaitse 
alla võtmine Ida- Viru maakonnas“.

3.4.14
„Narva raekoja arendamise visioon ja tegevusplaan“.

3. 5. Etapid töö läbiviimisel


Parima lõpptulemuse saavutamiseks on projekt läbi viidav kahes 
osas.



1.osa - Strateegia väljatöötamine



2.osa - Üldplaneeringu koostamine


Tulevikustrateegia valmimise järel esitatakse see Arhitektuuriametile läbivaatamiseks. Üldplaneeringu koostamist võib jätkata alles pärast strateegia heakskiitmist.
3.6
  Strateegia ja linnaosa üldplaneeringu lähtematerjalide kogumine, 
analüüs ja visualiseerimine.

Planeering on oma olemuselt ühiskonna arengu suunamise vahend, 
mistõttu peab planeeringu koostaja põhjalikult tutvuma planeeritaval 
alal paiknevate ressurssidega (loodusvarad, tööjõud, infrastruktuur, 
olemasolev maakasutus jne). Planeeringu kaudu saab suunata 
arengut ning tagada olemasolevate loodus- ja inimressursside parim ja 
otstarbekaim kasutamine tulevikus. Strateegia koostamise aluseks 
olevate lähtematerjalide valdkondade nimekiri ei ole lõplik, vaid 
miinimum.
     3.6.1 Inimtegevuse analüüs:



- Elanikkond



- Hoonestus



- Ettevõtlus



- Koolid ja lasteaiad



- Maavalduste skeem



- Kehtivad ja teostatavad detailplaneeringud



- Muinsuskaitse all olevad olemasolevad objektid 



- Kultuur, sport ja vaba aeg



- Tänavad, teed ja olemasolev liiklusskeem

3.6.2
Tehnilise infrastruktuuri analüüs



- Kaugküte ja gaas



- Elektrivarustus



- Telefon ja side



- Kanalisatsioon



- Vesivarustus

3.6.3
Looduslikud tingimused ja maastikuanalüüs



- Ehitusgeoloogiline rajoneerimine



- Keskkonnatundlikud objektid ja kaitsealad



- Maastikupildi liigendus ja haavatavus



- Taimestik



- Miljööväärtuslikud alad

3.6.4
Ajalugu



- Linnaosa kujunemine ja arhitektuuriline areng



- Arheoloogilised kihid



- Muinsuskaitse all olevad objektid ja alad



- Ajaloolise miljööga alad ja ajalooliselt tundlikud alad

Lähtematerjali all mõistetakse kõiki võimalikke nimetatud valdkondade kohta informatsiooni sisaldavaid andmekogumeid, muuhulgas olemasolevad paberdokumendid (riiklikud, piirkondlikud ja kohalikud arengukavad, planeeringud, projektid, arengukavad, andmekogud, analüüsid, jne), samuti lähtematerjali kogumise käigus läbi viidavad küsitlused, intervjuud, arvamusuuringud. Strateegia esitatakse teksti ja teemakaartidena mõõtkavas 1:5000/1:2000

3.7
Nõuded strateegiale


Valminud tulevikku suunatud strateegia on dokument, mis annab 
reaalse aluse vanalinna linnaosa sihipärase ja jätkusuutliku 
arendustegevuse 
teostamiseks. 

Valminud strateegia hõlmab kaugemate eesmärkide seadmist ning jõudude paigutust, ressursside jaotamist ja vahendite loomist eesmärkide saavutamiseks, tegevusahelaid ja nende koostoimet. Strateegiaga kavandatakse territoriaal-majandusliku arengu põhisuunad kestva ja säästva arengu tingimustes.

3.8
SWOT- analüüsi koostamine kogutud materjali põhjal.

Pärast lähteinformatsiooni kogumist ja süstematiseerimist analüüsitakse hetkeolukord teemade kaupa ja kantakse kaardile või skeemile. 


Planeeritaval alal esile tulnud tugevaid ja nõrku külgi, võimalusi ja ohte arvesse võttes on SWOT-analüüsi abil võimalik välja selgitada lahendamist vajavaid probleeme. Üldplaneeringu lähtekohaks oleva arengustrateegia koostamisel saab SWOT-analüüsi kasutada kui lähtematerjali väljapakutud võimaluste realiseerimiseks ja ohtude neutraliseerimiseks. Tugevate ja nõrkade külgede väljatoomisekaudu selguvad ka küsimused, mida tuleb arengustrateegia koostamisel arutada, et mõjutada arengut soovitud suunas. Esiletulnud võimaluste ja tugevate külgede baasil saab välja töötada erinevaid alternatiive Vanalinna edaspidiseks arendamiseks.

3.9
   Vanalinna linnaosa tulevikku suunatud strateegia väljatöötamine.


SWOT-analüüsi koostamisse ja linnaosa strateegia väljatöötamisse kaasatakse Arhitektuuri- ja Linnaplaneerimise Ametile lisaks järgnevaid huvigruppe:



- Piirkonna elanikud



- Linna- ja Maavalitsus



- Ettevõtjad ja suuremad tööandjad



- Maaomanikud



- Muud ühendused, klubid, ühistud jne

Koostöö tulemusel tekkinud olulised seisukohad tuleb esitada planeeringu koostajal Narva Linnavalitsuse Arhitektuuri- ja Linnaplaneerimise Ametile kirjalikult.


Strateegia hõlmab kaugemate eesmärkide seadmist, jõudude paigutust, ressursside jaotamist, vahendite loomist eesmärkide saavutamiseks, tegevusahelaid ja nende koostoimet.
Strateegia on aluseks otsustamistele. Planeeringuga tutvuja peab seda lugedes aru saama arengu põhieesmärkidest ja otsuste langetamise tagamaadest.
3.10
Tulevikku suunatud strateegia esitlemine.

3.10.1
Vanalinna strateegia esitatakse Narva Linnavalitsuse 



Arhitektuuri- ja Linnaplaneerimise Ametile läbivaatamiseks 


kolmes eksemplaris teksti ja teemakaartidena mõõtkavas 


1:5000/1:2000.

3.10.2
Arhitektuuriameti poolt tulnud kommentaarid ja muudatused 


lisatakse strateegiale ning sellest vormistatakse 



lõplik dokument, mis on aluseks Vanalinna linnaosa 



üldplaneeringu koostamisele.

3.11 Heakskiidetud tulevikku suunatud strateegia põhjal koostatakse   
Vanalinna linnaosa üldplaneering.


Üldplaneering peab Planeerimisseaduse kohaselt täitma järgmised 
ülesanded:


3.11.1
Valla või linna ruumilise arengu põhimõtete kujundamine.


3.11.2
Kavandatava ruumilise arenguga kaasneda võivate 



majanduslike, sotsiaalsete ja kultuuriliste mõjude ning 


looduskeskkonnale avalduvate mõjude hindamine ning selle 


alusel säästva ja tasakaalustatud ruumilise arengu tingimuste 

seadmine.


3.11.3
Ehitustingimuste ja mahtude, hoonestusstruktuuri ning 


tänavavõrgustiku välja töötamine arvestades ennesõjaaegseid 

(1940.a.) struktuuri ja mahtusid.


3.11.4
Maa- ja veealadele üldiste kasutamis- ja ehitustingimuste 


määramine.


3.11.5
Miljööväärtuslike hoonestusalade, väärtuslike parkide, 


haljasalade, maastike, maastiku üksikelementide ja 



looduskoosluste määramine ning nende kaitse- ja 



kasutamistingimuste seadmine.



3.11.6
Rohelise võrgustiku toimimist tagavate tingimuste seadmine.


3.11.7
Teede ja tänavate asukoha ning liikluskorralduse üldiste 


põhimõtete määramine.


3.11.8
Vajaduse korral eraõigusliku isiku maal asuva tee avalikult 


kasutatavaks teeks määramine teeseaduses sätestatud korras.


3.11.9
Põhiliste tehnovõrkude trasside ja tehnorajatiste asukoha 


määramine.


3.11.10 Puhke- ja virgestusalade määramine.


3.11.11 Ranna ja kalda piiranguvööndi ning ehituskeeluvööndi 


täpsustamine looduskaitseseaduses sätestatud korras, 


ehituskeeluvööndi vähendamise võimaluste väljaselgitamine.


3.11.12 Vajaduse korral ettepanekute tegemine kaitse alla võetud 


maa-alade ja üksikobjektide kaitserežiimi täpsustamiseks, 


muutmiseks või lõpetamiseks.


3.11.13 Vajaduse korral ettepanekute tegemine maa-alade ja 


üksikobjektide kaitse alla võtmiseks.


3.11.14 Ettepanekute tegemine linnakeskkonna kuritegevusriskide 


ennetamiseks planeerimise kaudu.


3.11.15 Muude seadustest ja teistest õigusaktidest tulenevate 


maakasutus- ja ehitustingimuste kajastamine planeeringus.

Lisaks ülalmainitule peab üldplaneering määratlema täpsemalt 
linnaehituslikud normid ja kvaliteedinõuded ehitustegevuse 
reguleerimiseks vanalinnas, mis lihtsustaks lähteülesannete 
ettevalmistamist detailplaneeringute koostamiseks. Tegema 
konkreetse ettepaneku tänavate, väljakute, hoonete ja parkide 
ehitamiseks/rekonstrueerimiseks kvaliteetse ja vitaalse linnaruumi 
moodustamiseks.Täpsema käsitluse alla kuuluvad järgmised teemad:

3.11.16 Tänavad ja väljakud.



- Määratleda väljakute ja tänavavõrgustiku asukoht ja 



liikluskorraldus



- Tänavainventaari kvaliteet, vasupidavus ja esinduslikkus



- Nõudmised kattematerjalidele



- Haljastuspõhimõtete määratlemine puiesteedel, tänavatel ja 

väljakutel.

3.11.17 Arhitektuursed nõuded ehitistele.


- Hoonete ja ehitiste mahud ja paiknemine krundil 



- Määratleda kasutatavad ehitusmaterjalid ja ehitusviis 



- Korruste arv ja kõrgused



- Ehitiste ja avade proportsioonid 


- Fassaadide viimistlus, katuste kalded ja kattematerjalid.

3.11.18 Hoovid ja pargid.



- Pargiinventari kvaliteet, vastupidavus ja esinduslikkus



- Haljastuses kasutatavad taimeliigid



- Piirete materjalid, kvaliteet ja ehitusviis


- Hoovipealsete ehitiste ja varikatuste (prügi, autod) 




ehituspõhimõtted ja –materjalid.

3.11.19 Muinsuskaitselised nõudmised.

- Erineva muinsuskaitselise rangusastmega aladel ehitustegevusele kehtestatud normid ja kitsendused

- Hoonete ja objektide nimekiri, mis säilitatakse või ehitatakse 

uuesti üles vanade plaanide ja fotode põhjal.

3.12
Nõuded koostatavale planeeringule
3.12.1 Vanalinna üldplaneeringu koostamise aluskaardiks võtta olemasolevat situatsiooni tõeselt kajastav digitaalselt mõõdistatud geodeetiline alusplaan, mis tuleb koostada mõõtkavas 1:2000. Geodeetiline alusplaan peab olema registreeritud Narva Linnavalitsuse Arhitektuuri- ja 
Linnaplaneerimise Ametis.
3.12.2
Üldplaneering tuleb koostada, avalikustada, kooskõlastada 
ja vormistada vastavalt Planeerimisseadusele. Algstaadiumis peab töö sisaldama mitmeid lahendusvariante. Planeeringu koostamise käigus tuleb korraldada mitmeid eskiislahenduste
tutvustusi ja avalikke arutelusid. Aruteludel tuleb tutvustada ka erinevate lahendusvariantide elluviimisest tekkivaid mõjusid ümbritsevale keskkonnale.
3.12.3
Üldplaneeringu kooskõlastab planeeringu teostaja vastavalt kehtivale seadusandlusele.

3.12.4
Planeeritavad mahud tuleb illustreerida plaanil.
3.12.5
 Esitada planeeritava ala funktsionaalsed ja linnaehituslikud seosed lähiümbrusega kogu linna territooriumi hõlmaval skeemil M 1:5000 või M 1:10000 .
3.12.6
Olemasoleva olukorra iseloomustus - esitada krundipiirid, maakasutuse sihtotstarve, senised kokkulepped maakasutuse kitsendamise kohta ja olemasolev situatsioon planeeritaval alal. 
3.12.7
Tänavate maa-alade ja liikluskorralduse määramine - planeeringuga anda liikluskorralduse põhimõtted (teedevõrk kuni jaotustänavateni)    
3.12.8 Tehnovõrkude ja -rajatiste asukohad:

3.10.8.1 anda olemasoleva olukorra iseloomustus;

3.10.8.2 anda tehnovarustuse põhimõtteline lahendus (magistraaltrasside paiknemine: veevarustus, heitvee ja sademete-vee kanalisatsioon, transiitvete ärajuhtimine, sooja-, elektri- ja gaasivarustus);

3.12.9
 Kuritegevuse riske vähendavad nõuded ja tingimused lahendada vastavalt Eesti standardile EVS 809-1:2002.
3.12.10 Käesoleva üldplaneeringu koostamisega samaaegselt tuleb läbi viia keskkonnamõju strateegiline hindamine.
3.12.11 Esitada Narva jõe kalda piiranguvöönd, ehituskeeluvöönd, veekaitsevöönd ning kirjeldada lubatud tegevused.
3. 13. Planeeringu koosseis

3.13.1.
Situatsiooni skeem, M 1:10 000;


3.13.2.
Geodeetiline alusplaan, M 1:2000;


3.13.3.
Planeeringuala kontaktvööndi funktsionaalsed ja 



linnaehituslikud seosed M 1:10000 või M 1:5000;

3.13.4.
Olemasolev olukord M 1:2000

3.13.5

Planeeringu põhijoonis M 1:2000;

3.13.6

Planeeringu liiklusskeem M 1:2000


3.13.7

Tehnovõrkude planeering M 1:2000;


3.13.8

Seletuskiri; 

3.13.9

Lähtematerjalid (lähteülesanne, planeeringu algatamise 

otsus, ajalehe väljalõiked planeeringu menetlemisest, 


tehnovõrkude valdajate eeltingimused);


3.13.10
Planeeringu kooskõlastajate kirjad ning kooskõlastuste 


koondtabel.
3.13.11
Kogu vanalinna ehitusmahtudest koostatakse digitaalne 


3D-makett, mis peab olema hiljem lisatav Narva linna 



maketi juurde.
3.13.12
Strateegia aruanne.
3. 14. Planeeringu esitamine ja kooskõlastamine
3.14.1.
Lõplik Vanalinna linnaosa üldplaneeringu projekt koos nõutavate kooskõlastustega esitada Narva Linnavalitsuse Arhitektuuri- ja Linnaplaneerimise Ametile kuues (6) eksemplaris paberkandjal menetlemiseks ja ühes eksemplaris elektronkandjal (seletuskiri – rtf, pdf; joonised –  dwg või dxf ning pdf) kehtestamiseks.

3.14.2.
Koos Vanalinna linnaosa üldplaneeringu projektiga tuleb Tellijale esitada ka planeeringu avalikustamiseks vajaminevad maketid ja illustreerivad joonised.
3.14.3.  Vanalinna linnaosa üldplaneeringu kehtestamiseks tuleb teha 

koostööd:

· Ida-Virumaa Päästeteenistuse Narva Komando,

· Ida-Virumaa Tervisekaitsetalitus,

· Maanteeameti Narva linna spetsialist,

· Narva Linnavalitsuse Linnavara- ja Majandusamet,

· Narva Linnavalitsuse Arhitektuuri- ja Linnaplaneerimise Amet,
· Narva Linnavalitsuse Arenduse ja Ökonoomika Amet;
· Maa-Amet;

· Ida- Viru Maavalitsus,

· Ida-Viru Keskkonnateenistus,

· Piirivalveameti Kirde Piirivalvepiirkond,

· Muinsuskaitseamet,

· Planeeringualasse jäävate ja seda teenindavate tehnovõrkude valdajad.
Koostöö tulemusel tekkinud olulised seisukohad tuleb esitada planeeringu koostajal Narva Linnavalitsuse Arhitektuuri- ja Linnaplaneerimise Ametile kirjalikult. 
3.14.4. Vanalinna linnaosa üldplaneering tuleb kooskõlastada vastavalt planeerimisseaduse §17 nõuetele. Planeeringu riigiasutuste või maakonna keskkonnateenistusega kooskõlastamise vajaduse määrab Ida-Viru Maavanem. Kõik kooskõlastused lisada planeeringukausta.

3.15
Lisad:
· Asukohaskeem (lisa nr 1);
· Kontaktala skeem (lisa nr 2);

· Muinsuskaitse seisukoht Narva Vanalinna arengustrateegia ja linnaosa üldplaneeringu lähteülesande juurde (lisa nr 3).
     3.16. Avalikustada üldplaneeringu algatamine massiteabevahendites.

4. Rakendussätted

4.1  Otsus jõustub seadusega ettenähtud korras.

4.2  Otsust on võimalik vaidlustada Tartu Halduskohtu Jõhvi kohtumaja 30 
päeva jooksul arvates otsuse teatavakstegemisest. 

Mihhail Stalnuhhin

Esimees

